Hommikul sain suurepärase äratuse osaliseks nii poole viie kui poole üheksa ajal, kus keegi voodi serva peale hüppas ja pisikeste kihvadega mu ninast kinni haaras ning seejärel juustest sikutas ka veel. Piiksuvad mänguasjad, nagu selgus, ei osutunud öösel pooltki nii häirivaks, kui esimesel ööl mänguasjaks olnud  veepudel. Küll aga oli selle miinuseks see, et ma ei kuulnudki, kui poisil õnnestus kott-tooli, kuhu ta nii võidukalt oma mänguasjad öö hakul kokku kogus, auk sisse närida. Ehk siis: võimalik, et noormees siiski oli esimesel päeval veidike tagasihoidlik, kuigi ma sellest väga aru ei saanud. Õnneks meeldib juhtmetest rohkem siiski juukseid närida, see on tore :)